A Törvényszék (második tanács) 2024. november 20‑i ítélete – Zhejiang Beyondsun Green Energy Technology kontra Bizottság
(T‑660/20. sz. ügy)(1)
„ Dömping – Támogatások – Kínából származó vagy ott feladott kristályos szilícium fotovillamos modulok és elemek behozatala – Végleges dömpingellenes és kiegyenlítő vámok – Kötelezettségvállalás – Kötelezettségvállalás hatálya alá tartozó számlák érvénytelenítése – Jogalap – Az (EU) 2016/1036 rendelet 8. cikkének (9) bekezdése – Az (EU) 2016/1037 rendelet 13. cikkének (9) bekezdése – 1238/2013/EU és 1239/2013/EU végrehajtási rendelet – (EU) 2017/367 és (EU) 2017/366 végrehajtási rendelet – Nyilvánvaló értékelési hiba ”
1.      Közös kereskedelempolitika – A dömpingmagatartásokkal szembeni védekezés – Árra vonatkozó kötelezettségvállalás – A gazdasági szereplő általi megszegés – A kötelezettségvállalásban előírt minimálár alatti áron történő értékesítés
(2016/1036 európai parlamenti és tanácsi rendelet, 8. cikk, (9) bekezdés, és 2016/1037 európai parlamenti és tanácsi rendelet, 13. cikk, (9) bekezdés)
(lásd: 32–39. pont)
2.      Közös kereskedelempolitika – A dömpingmagatartásokkal szembeni védekezés – Árra vonatkozó kötelezettségvállalás – E kötelezettségvállalás elfogadásának a Bizottság általi visszavonása – Végrehajtási rendeletek olyan rendelkezései, amelyek előírják a kötelezettségvállalási számlák érvénytelenítésének és a vámtartozás keletkezésének lehetőségét – Dömpingellenes és szubvencióellenes eljárás keretében az exportáló gyártó által felajánlott kötelezettségvállalás elfogadását visszavonó rendelet meghozatala – Az alaprendeletek szerinti támogathatóság
(2016/1036 európai parlamenti és tanácsi rendelet, 8. cikk, (7) és (9) bekezdés, 9. cikk, (4) bekezdés, és 14. cikk, (7) bekezdés; 2016/1037 európai parlamenti és tanácsi rendelet, 13. cikk, (9) bekezdés, 14. cikk, (4) bekezdés, és 24. cikk, (7) bekezdés; 1238/2013 bizottsági rendelet, 3. cikk, (2) bekezdés, b) pont, 1239/2013 bizottsági rendelet, 2. cikk, (2) bekezdés, b) pont, 2017/366 bizottsági rendelet, 2. cikk, (2) bekezdés, b) pont, és 2017/367 bizottsági rendelet, 2. cikk, (2) bekezdés, b) pont)
(lásd: 40–43., 48–50. pont)
Rendelkező rész
1)
A Törvényszék a keresetet elutasítja.
2)
A Törvényszék a Zhejiang Beyondsun Green Energy Technology Co. Ltd‑t kötelezi a saját költségein felül az Európai Bizottság részéről felmerült költségek viselésére is.
3)
A BT Solar d.o.o., az RC‑Log d.o.o. és az Európai Unió Tanácsa maguk viselik saját költségeiket.
1 HL C 443., 2020.12.21.